CELEX: C2006/326/74
Language: et
Date: 2006-12-30 00:00:00
Title: Kohtuasi C-442/06: 26. oktoobril 2006 esitatud hagi — Euroopa Ühenduste Komisjon versus Itaalia Vabariik

30.12.2006   
            
            
               ET
            
            
               Euroopa Liidu Teataja
            
            
               C 326/35
            
         26. oktoobril 2006 esitatud hagi — Euroopa Ühenduste Komisjon versus Itaalia Vabariik
   (Kohtuasi C-442/06)
   (2006/C 326/74)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: D. Recchia ja M. Konstantinidis)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik võttis vastu ja jättis kehtima 13. jaanuari 2003. aasta seadusandliku dekreedi nr 36 muudetuna, mis võtab siseriiklikku õigusesse üle direktiivi 1999/31/EÜ (1) viisil, mis ei ole nimetatud direktiiviga kooskõlas, siis on Itaalia Vabariik rikkunud nõukogu 26. aprilli 1999. aasta direktiivi 1999/31/EÜ prügilate kohta artiklitest 2, 3, 4, 5, 6, 7, 8, 9, 10, 11, 12, 13 ja 14 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Komisjon uuris pärast kaebuse saamist siseriiklike õigusaktide kooskõla direktiiviga 1999/31/EÜ. Vastuolu, mille komisjon tuvastas, on tekkinud Itaalia Vabariigi poolt direktiivi hilinenud ülevõtmise tõttu. Direktiiv näeb ette kaks erinevat õiguslikku korda, sõltuvalt sellest, kas tegemist on uute või olemasolevate prügilatega. Hilinenud ülevõtmise tõttu seadusandliku dekreediga kohaldub mõne prügila suhtes, mida oleks pidanud reguleerima uute prügilate kord, hoopis olemasolevate prügilate kord.
   
      (1)  EÜT L 182, lk 1; ELT eriväljaanne 15/04, lk 228.